open-index/open-wikipedia-markdown huggingface dataset:
Universal Carrier

**Universal Carrier** (inglise keelest 'universaalkandja*; algul *'Bren Gun Carrier''' ('Breni püssi kandja')) on Suurbritannia soomustransportöör. Seda valmistati muuhulgas tehases Vickers-Armstrongs.

Esimesed mudelid (Bren Gun Carrier ja Scout Carrier) jõudsid teenistusse juba enne teist maailmasõda, täiustatud mudel Universal Carrier võeti kasutusse 1940. aastal.

Rahvaste Ühenduse riigid kasutasid Universal Carrieri soomukeid teises maailmasõjas väga laialdaselt, peamiselt sõdurite või varustuse transpordiks või kuulipildujaplatvormina.

## Kasutajad
*  Afganistan
*  Ameerika Ühendriigid
* 
* 
*  Azad Hind
* 
* 
* 
*  Egiptus
*  Filipiinid
*  Hiina
* 
*  Hollandi eksiilvalitsus
* 
* 
* 
*  Itaalia
*  Jaapan
*  Jugoslaavia partisanid
*  Kanada
*  Kreeka
* 
* 
* 
* 
*  Poola
* 
*  Prantsusmaa
* 
* 
* 
* 
* 
*  Tseilon
* 
* 
*  Vaba Prantsusmaa

## Vaata ka
* C2P
* SdKfz 2
* T-20 Komsomolets
* Lorraine 37L
* Loyd Carrier
* M29 Weasel
* Raupenschlepper Ost
* TKS

## Allikad
* 
* 
* 
* 
* 
* 
* 
* 
* 
* 

## Kirjandus
* 
* 
*
Kurogane Tüüp 95

**Kurogane Tüüp 95** on Jaapani maastikuauto. Seda valmistas autotootja Tokyu Kogyo Kurogane ning Jaapani keiserlik armee kasutas seda nii teises Hiina-Jaapani sõjas kui teises maailmasõjas. Aastatel 1936–1944 toodeti umbes 4700 sellist mudelit ning see oli ainus Jaapani sõjaväes kasutusel olnud täielikult Jaapanis valmistatud sõjaväeauto (kuigi kasutati Jaapanist pärit tsiviilautosid). Selle hüüdnimed olid Yonki (jaapani keelest *Nelikveoline*) ja Daruma (budistlik hea õnne sümbol).

See oli üks maailma esimesi masstoodetud nelikveolisi autosid, enne seda jõudsid masstootmisesse vaid Laffly V15 (1937), GAZ-61 (1938) ja Willys MB (1941).

Tüüp 95 mahutab kolm inimest: kaks esimesele ning üks tagumisele istmele. Kahesilindrilise mootori võimsus on 24 kW ning see oli Hiina külmas kliimas töökindel. Auto varustusse ei kuulunud relvi ega soomustust. Võrreldes Jaapani armee mootorrattaga Tüüp 97 oli Tüüp 95 kõvasti parema maastikuläbivusega. Tänu suurtele ratastele õnnestus sõita ka mudastes või lumistes tingimustes.

## Kasutajad
*  Jaapan

## Vaata ka
* Tōkyū Dentetsu
* Ohta Jidosha
* Mitsubishi PX33

## Viited
Saatan ei puhka

**"Saatan ei puhka"** on 2020. aasta Ameerika Ühendriikide psühholoogiline krimifilm, mille režissöör on Antonio Campos. Film on loodud Donald Ray Pollocki samanimelise romaani ainetel. Filmi keskmes on tegelased kahest väikelinnast, üks Ohios ja teine Lääne-Virginias, kelle elud põimuvad II maailmasõja lõpust kuni 1960-dateni. Pearollides on Tom Holland, Bill Skarsgård, Sebastian Stan, Robert Pattinson, Riley Keough, Haley Bennett, Eliza Scanlen, Mia Wasikowska ja Jason Clarke.

Film linastus valitud kinodes 11. septembril 2020 ja Netflixis 16. septembril 2020. See pälvis vastandlikke hinnanguid kriitikutelt, kes kiitsid esitusi (eriti Hollandi ja Pattinsoni), kuid kritiseerisid filmi pikkust ja tumedat tooni.
Tüüp 93 (raskekuulipilduja)

**Tüüp 93 13 mm raskekuulipilduja** (jaapani keeles 九三式十三粍機銃, *Kyū-san Shiki Jū-san Mirimētoru Kijū*) on Jaapani raskekuulipilduja. Tegu on litsentsi alusel valmistatud koopiaga Prantsuse relvast Hotchkiss 13 mm M1929. 

Jaapan kasutas Tüüp 93 nii teises Hiina-Jaapani sõjas kui teises maailmasõjas raskekuulipilduja või õhutõrjerelvana.

## Kasutajad
* 
*  Jaapan

## Viited
Bill Skarsgård

**Bill Istvan Günther Skarsgård** (sündinud 9. augustil 1990 Stockholmis) on Rootsi näitleja. 

Ta on tuntud eeskätt kloun Pennywise’i kehastajana õudusfilmides "See" (2017) ja "" (2019). Lisaks on ta üles astunud õudussarjades "Hemlock Grove" (2013–2015) ja "Castle Rock" (2018–2019) ning filmides "Õuduste korter" (2022) ja "Nosferatu" (2024).

Skarsgård on näidelnud ka filmides "Simple Simon" (2010), "Üheksa päeva" (2020), "Lahkulööja sari: Murdmatu" (2016), "Plahvatuslik blond" (2017) ja "John Wick 4" (2023). Skarsgård on mänginud kahes Sam Raimi produtseeritud filmis: "Boy Kills World" (2023) ja "Locked" (2024).

## Isiklikku
Skarsgård sündis Stockholmis näitleja Stellan Skarsgårdi ja arst My Skarsgårdi pojana.   Tal on seitse õde-venda, sealhulgas näitlejad Alexander, Gustaf ja Valter . 

Skarsgårdi elukaaslane on näitleja Alida Morberg.  2018. aasta oktoobris sündis paaril esimene laps.   Nad said 2023. aastal teise lapse 

2024. aasta veebruaris arreteeriti ja trahviti Skarsgårdi Rootsis marihuaana omamise eest. 

## Viited

## Välislingid
* 
*
Must süldik

**Must süldik** (*Exidia nigricans*), ka **harilik süldik** (varasema nimega *Exidia plana*), on kandseente hulka kuuluv seeneliik.

Seen kasvab erinevatel lehtpuudel, tihti kasel, on ajulaadse kujuga ja ilma karvase ülapinnata.

## Välislingid
* Must süldik andmebaasis eElurikkus
Edlbach

**Edlbach** on vald *(Gemainde)* Austrias Ülem-Austria liidumaal Kirchdorfi ringkonnas.

Edlbach asub Traunviertelis. U. 24 % valla territooriumist on kaetud metsaga ja 65 % on haritav maa.

## Viited
Sophia

**Sophia** võib tähendada järgmist:

* Sophia (eesnimi)
** Sophia (keisrinna), Bütsantsi keisrinna
** Sophia (Gloucesteri printsess)
* Sophia (ajakiri), filosoofiaajakiri
* Sophia (robot)
* Sophia (gnostitsism)
* Sophia (filosoofia)
* Hotell Sophia, hotell Tartus

## Vaata ka
*Sofia (eesnimi)
*Sofía
Hanna Jaanovits

**Hanna Brigita Jaanovits** (sündinud 21. juulil 1999 Tartus) on eesti näitleja.

Ta on lõpetanud 2024. aastal Eesti Muusika- ja Teatriakadeemia lavakunstikooli teatrikunsti õppekava näitleja erialal.

Ta on aastast 2024 Eesti Draamateatri näitleja.

## Looming

## Viited
Dichostereum

***Dichostereum*** on kandseente hõimkonna *[[Agaricomycetes]]* klassi kuuluv perekond seeni.

## Liike
**[[Dichostereum effuscatum]]*
**[[Dichostereum granulosum]]*

## Välislingid
* ''Dichostereum'' andmebaasis eElurikkus
Tilachlidiaceae

***Tilachlidiaceae*** on sugukond kottseeni seltsist helekottseenelaadsed.

## Perekondi
**[[Tilachlidium]]*

## Välislingid
* ''Tilachlidiaceae'' andmebaasis eElurikkus
Tüüp 10 120-mm õhutõrjekahur

**Tüüp 10** on Jaapani 120-mm kaliibriga kaheotstarbeline kahur, mida kasutati teises maailmasõjas nii õhutõrjeks kui rannikukaitseks. See arendati välja 1895. aastal konstrueeritud kahurist 120 mm/45 Tüüp 3. Arv 10 tähistab asjaolu, et see relv võeti kasutusele keiser Yoshihito ametiaja kümnendal aastal ehk aastal 1921. Seda kasutati õhutõrje-eesmärkidel paljudel Jaapani lennukikandjatel, ristlejatel jm laevadel.

## Kasutajad
*  Jaapan

## Viited

## Kirjandus
* War Department TM-E-30-480 *Handbook on Japanese Military Forces* September 1944
*
Grand Kartali hotelli tulekahju

**Grand Kartali hotelli tulekahju** oli 2025. aasta 21. jaanuari öösel Türgis Bolu provintsis Köroğlu mäestikus asuva Sebeni väikelinna Kartalkaya mäesuusakuurordi Grand Kartali hotellis puhkenud tulekahju, mille tagajärjel hukkus vähemalt 78 inimest.

## Viited
Vaike Kõresaar

**Vaike Kõresaar** (perenimi kuni eestistamiseni 1936 **Gutmann**; kuni abiellumiseni 1946 **Ange**; 4. märts 1923 Põltsamaa kihelkond, Viljandimaa – 5. september 2001 Viljandi) oli Eesti kergejõustiklane ja sporditegelane.

Ta lõpetas 1941. aastal Põltsamaa Keskkooli. Ta oli 1940. aastal astunud Eestimaa Leninliku Kommunistliku Noorsooühingu liikmeks. Ta oli Nõukogude–Saksa sõja ajal Nõukogude tagalas, õppis 1943–1944 Moskvas Kehakultuuri Keskinstituudis Eesti NSV spordikaadri ettevalmistamise kursustel ja aastatel 1949–5191 Leningradi Lesgafti-nimelises Kehakultuuri Instituudis. 

## Sportlasena
Sportima hakkas ta keskkoolis õpetaja Margit Laguse innustusel. Osales 1944. aastal Eesti NSV ja Leningradi vahelisel kergejõustikukohtumisel. 

## Sporditegelasena
Töötas aastatel 1944–1951 Viljandimaa ja Viljandi rajooni spordikomitee õppespordiosakonna juhatajana, esimehe kohusetäitjana ja instruktorina, oli alates 1951. aastast Viljandis Kalevi rajooninõukogu esimees ja treener, alates 1964. aastast spordibaaside ja vabariikliku õppebaasi juhataja ning aastatel 1980–1983 õppebaasi direktori asetäitja.

Kuulus aastatel 1960–1964 üleliidulise ametiühingute nõukogu spordiühingute nõukokku ning aastatel 1952–1990 Kalevi kesknõukokku ja revisjonikomisjoni.  

Tegutses suusa- (1964 üleliiduline kategooria), kergejõustiku- (1961 vabariiklik kategooria), ujumis- ja jalgrattaspordikohtunikuna.

## Tunnustus
*1963 Kalevi auliige
*1965 Eesti NSV teeneline sporditegelane

## Isiklikku
Tema abikaasa oli jäähokimängija ja jalgpallitreener Aldo Kõresaar.

## Viited

## Välislingid
*
*Haud Viljandi vanal kalmistul
Sofia (täpsustus)

**Sofia** võib tähendada järgmist:

* Sofia, Bulgaaria pealinn
* Sofia jõgi, Madagaskari jõgi
* Sohvia, endine küla Tartumaal
* Sofia (Rootsi printsess), prints Carl Philipi abikaasa
* Sofia (eesnimi)
* Sofia (Vennad Lõvisüdamed), raamatutegelane
* Sofia (Clairo laul)
* Sofia (Álvaro Soleri laul)

## Vaata ka
* Sofía
* Sophia
Theodora

**Theodora** võib tähendada järgmist:
* Theodora (eesnimi)

Nime "Theodora" kandsid järgmised Bütsantsi keisrinnad:
* Theodora (Justinianus I abikaasa) (Theodora I, umbes 500–548)
* Theodora (Kasaaria) (7. sajand), Justinianus II abikaasa
* Theodora (Theophilose abikaasa) (Theodora II, 9. sajand)
* Theodora Porphyrogennete (Theodora III, umbes 980–1056)
Georg Georgiev

**Georg Danielov Georgiev** (bulgaaria keeles *Георг Даниелов Георгиев*; sündinud 20. oktoobril 1991 Sofias) on Bulgaaria poliitik, erakonna *GERB* liige. Ta on 16. jaanuarist 2025 Bulgaaria välisminister.

Ta on lõpetanud Sofia Ülikooli politoloogina.

Ta oli Bulgaaria parlamendi liige aastatel 2014–2017, lühidalt aastal 2021 ja aastatel 2022–2025. Lisaks oli ta aastatel 2017–2021 Bulgaaria asevälisminister.
Rissool

**Rissool** on praetud päts peenestatud segust. Rissool võib olla ka sügavalt (õlis) praetud (frititud). Briti rissoolid on kotletid, mis võivad olla valmistatud hakklihast või kartulist. Prantsuse ja mõne muu maa rissoolid on tainaga kaetud. Portugali rissoolid on tainaga kaetud, sügavalt praetud ning sisaldavad mereande, näiteks vähilaadseid, kuid võivad sisaldada ka liha.

## Vaata ka
* Pirukas

## Viited
Edward Märter

**Edward Märter** (u 962 – 18. märts 978) oli inglaste kuningas 8. juulist 975 kuni 18. märtsini 978, mil ta tapeti.

Ta oli kuningas Edgar Rahumeelse (võimul 959–975) vanim poeg; isa surma järel pretendeerisid troonile nii Edward kui tema noorem poolvend Æthelred (hilisem kuningas Æthelred II). Edwardit toetasid Canterbury peapiiskop Dunstan ja Ida-Anglia aeldorman Æthelwine, Æthelredi tema ema kuninganna Ælfthryth ja Winchesteri piiskop Æthelwold. Troonitüli lahendati kokkuleppega, mille järgi sai Edwardist kuningas ja Æthelredile anti kompensatsioonist tavaliselt kuninga vanimale pojale määratud maavaldused. Noore Edwardi kroonimist ja Edgari surma kasutasid ära ka aadlikud, kes püüdsid nüüd tagasi saada surnud kuninga käsul kloostrite rajamise tarbeks konfiskeeritud maavalduseid.

Edwardi lühike valitsusaeg lõppes 978. aasta märtsis, mil ta segastel asjaoludel Dorsetis Corfe Castle'is asunud Ælfthrythi maamõisas tapeti. Ta meti kiirkorras Warehami, kuid aasta hiljem maeti ta tseremoniaalselt ümber Shaftesbury kloostrisse. Kaasaegsed allikad mõrvarit ei nimeta, Normanni vallutusjärgstes tekstides pannakse süü Ælfthrythile. Ajaloolaste seas pole selles küsimuses üksmeelt. Pakutud on ka varianti, et Edwardi tapsid poolvenna teenistuses olnud aadlikud (*[[thegn]]*), kes võisid siiski tegutseda ilma vastava käsuta. Edwardi surma järel sai uueks kuningaks tema Æthelred.

Et keskaegseid kuningaid peeti ülipühalikkuse kehastuseks, šokeeris Edwardi mõrv, mida peeti vastavaks surmapatule, tugevalt tema kaasaegseid. Tapetud kuningat hakati pidama pühakuks ning Inglismaa kiriku Book of Common Prayeri pühakalendris märgitakse 18. märtsi endiselt tema pühakupäevana. Ajaloolane Tom Watson on Edwardi kultust iseloomustanud järgmiselt: "Talumatu teismealise kohta, kes ei näidanud mingit märki pühalikkusest või kuninglikkusest, ning kes pidanuks ajaloos olema väikseks ääremärkuseks, on tema kultus vägagi hästi vastu pidanud".

## Viited
Kuuseharik

**Kuuseharik** (*Phaeoclavulina eumorpha*) on kandseente liik vurrikulaadsete seltsist.

## Välislingid
* Kuuseharik andmebaasis eElurikkus
Illosporiopsis

***Illosporiopsis*** on seente perekond kottseente hõimkonnas.

## Liike
**[[Illosporiopsis christiansenii]]*

## Välislingid
* ''Illosporiopsis'' andmebaasis eElurikkus
Pseudosperma

***Pseudosperma*** on šampinjonilaadsete seltsi narmasnutiliste sugukonda kuuluv seeneperekond.

## Liike
**[[Pseudosperma arenicola]]*
**[[Pseudosperma conviviale]]*
**[[Pseudosperma melliolens]]*
**[[Pseudosperma obsoletum]]*
**Pseudosperma rimosum* – kuhik-narmasnutt, koonusjas narmasnutt, laiuv narmasnutt
**[[Pseudosperma salentinum]]*
**[[Pseudosperma spectrale]]*

## Välislingid
* ''Pseudosperma'' andmebaasis eElurikkus
Kuhik-narmasnutt

**Kuhik-narmasnutt** (*Pseudosperma rimosum*), ka koonusjas narmasnutt, laiuv narmasnutt, on šampinjonilaadsete seltsi narmasnutiliste sugukonda kuuluv liik seeni.

Seen kasvab enamasti kuusikutes.

## Välislingid
* Kuhik-narmasnutt andmebaasis eElurikkus
Uku Renek Kronbergs

**Uku Renek Kronbergs** (sündinud 10. augustil 2004 Tallinnas) on eesti kergejõustiklane. 

Kronbergs on lõpetanud 2023. aastal Nõo Reaalgümnaasiumi ja 2023. aastast õpib Tartu Ülikoolis informaatika õppekaval .

Tema treener on Ille Kukk ja spordiklubi Tartu Spordiselts Kalev. Kronbergsi esimesed kergejõustikutreenerid olid Ergo Kilki Rakveres ning lühiajaliselt ka Anne Mägi ja Taivo Mägi Tartus. 

Kui Uku Renek Kronbergs kolis 2014. aastal Tartusse, kohtus ta Ille Kukega Kõrveküla Põhikoolis. Ille oli ta kehalise kasvatuse õpetaja ja peatselt liitus Uku ka tema treeninggrupiga. 

Ta on võistelnud 800 m jooksusU20 Euroopa meistrivõistlustel 2021. aastal, kui jõudis poolfinaali ja sai kokkuvõttes 14. koha. 2022 võistles U20 maailmameistrivõistlustel Kolumbias, kus sai 36. koha. 2023. aastal osales U20 Euroopa meistrivõistlustel (Iisrael) samuti 800 m jooksus, kuid jäi esimesena finaali ukse taha (9. koht). 2025. aasta Euroopa meistrivõistlustel (Hollandis) sai 18. koha.  Nädal hiljem sai Kronbergs ka maailmameistrivõistluste (Hiina) pääsme, aga sinna ta ei läinud.  U23 Euroopa meistrivõistlustel 2025. aastal Bergenis sai Uku 13. koha.

Ta on püstitanud keskmaajooksu distantsidel U18, U20, U23 ja meeste arvestuses Eesti rekordeid ning võitnud samades vanuseklassides Eesti meistritiitleid. 2. november 2025 seisuga on Uku Renek Kronbergsi nimel 17 Eesti rekordit (sh 12 noorterekordit). 

## Eesti rekordid
Allikas: Eesti Kergejõustiku Liit 

* Seisuga 20. märts 2026
;Noormehed U18

;Noormehed U20

;Juuniorid U23

;Mehed

;Muu

## Eesti meistritiitlid
Allikas:  World Athletics

;Väljas

;Sees

## Isiklikud rekordid
Allikas:  World Athletics
*Seisuga 20. märts 2026
;Väljas

;Sees

## Viited

## Välislingid
* Profile - World Athletics. Uku Renek Kronbergs.
* Profile - European Athletics. Uku Renek Kronbergs.
*  Väle Uku Renek juba naljalt bussist maha ei jää! juunior.postimees.ee, 26. märts 2022.
*  Võimsa rekordiparanduse teinud Kronbergs: kõik kivid loksusid paika. sport.err.ee, 20. jaanuar 2025.
* Eesti rekordi uuele tasemele viinud noor jooksutalent: olen natuke masohhist, muidu selle alaga tegeleda ei saaks. Õhtuleht, 20. jaanuar 2025.
Birutė küngas

**Birutė küngas** (leedu keeles *Birutės kalnas*) on kõrgendikuna jäänuk põhja-lõunasuunalisest liivaseljandikust, mis on kuhjunud tänasesse Leedu kuurortlinna Palangasse, asudes ligikaudselt 150 m kaugusel Läänemerest.

## Ajalugu
Palanga mõisale kuuluvas botaanikaaias asuvat küngast kasutati koos põhjapoolsema Naglio künkaga tõenäoliselt muistse linnamäena, kuhu ristisõdijad oleks äärepealt rajanud oma tugipunktid ning kindluse.

Tuulise künka tipus asus varasematel sajandidel paganlik hiiepaik poolringikujulise puitsammastikuga, kust arvestati pööripäevi ja vaadeldi tähistaevast. Künka loodejalamile oli tekkinud väike küla.

Litoriinamere rannatasandikule tekkinud luide on arheoloogide sõnul aegade kestel siiski loodusjõudude poolt laastatud, kuid ka inimeste poolt rüüstatud, kaasajal katab seda aga männistik ja künkatippu viivad trepid.

### Birutė paganlik kultus ja kristlikud kabelid

Poola kroonimaade kroonik Maciej Stryjkowski on täheldanud, et nii žemaidid kui kuralased nimetasid küngast kohalike seas pühaks peetud Birutė järgi, kes keeldus ega lasknud end ristida ning olevat pärast surma maetud sinnasamma künkale.

1506. aastal hakati künkale rajama katoliiklikku puitkabelit, millega sooviti kohalikke võõristada paganlikust kultusest. 1753. aastal asendati mädanenud paviljon uue puitkabeliga, mis transporditi kohale Šventoji sadamast. Vilniuse piiskopina lasi selle sajandilõpuks lammutada aadlik Ignotas Masalskis. 1869. aastal Palanga koguduse pastori juhistel hakati pühapaika ehitama uut protestantlikku telliskivikabelit, mille juurest on vahemaa südalinna 2,2 km. 1896. aastal loodi künka mõisapoolsele küljele tehislik koobas, milleks võeti eeskuju Lourdes' grotist.

## Vaata ka
*Palanga mõis
Nancy Grace Romani kosmoseteleskoop

**Nancy Grace Romani kosmoseteleskoop** (lühendatult **Romani kosmoseteleskoop** või **RST**) on NASA kavandatav infrapunaspektris töötav kosmoseteleskoop. See on saanud nime NASA esimese peaastronoomi Nancy Grace Romani järgi.

Romani kosmoseteleskoop kasutab peeglit, mille diameeter on 2,4 meetrit ning kannab lisaks kahte teadusseadet. *Wide-Field Instrument* (WFI) on 300,8-megapiksline mitmeribaline nähtava valguse ja lähiinfrapuna kaamera, mis tagab Hubble'i kosmoseteleskoobiga võrreldava kujutise teravuse 0,28 ruutkraadi suurusel vaateväljal, mis on 100 korda suurem kui Hubble'i kaameratel. Koronagraaf on suure kontrastsusega väikese vaateväljaga kaamera ja spektromeeter, mis katab nähtavaid ja lähiinfrapuna lainepikkusi, kasutades uudset tähevalguse summutamise tehnoloogiat.

Kosmoseteleskoobi eesmärgid on eksoplaneetide otsing kasutades gravitatsioonilist mikroläätsemist ning universumi ajaloo uurimine, eesmärgiga mõõta tumeenergia mõju, aegruumi mõju ja kinnitada üldrelatiivsusteooria kehtivust.

Nancy Grace Romani kosmoseteleskoobi ehitus kiideti heaks 17. veebruaril 2016. 20. mail 2020 teatas NASA peadirektor Jim Bridenstine, et missioon saab nime Nancy Grace Romani järgi, tunnustades NASA endise astronoomiajuhi panust astronoomiasse. RST plaanitakse kosmosesse saata SpaceXi Falcon Heavy kanderaketiga ning stardiajaks on planeeritud mai 2027.

## Viited
Hinterstoder

**Hinterstoder** on vald *(Gemainde)* Austrias Ülem-Austria liidumaal Kirchdorfi ringkonnas.

Hinterstoder asub Steiermargi liidumaa piiri ääres ja 600 m kõrgusel mere pinnast. Hinterstoderit ümbritseb mitu mäge: Großer Priel (2514 m), Kleiner Priel (2134 m), Spitzmauer (2446 m) ja Warscheneck (2389 m). 

Valda kuuluvad Hinterbergi, Hinterstoderi, Mitterstoderi ja Hintertambergau küla.

* Schiederweiher, tehisjärv.

## Ajalugu

Hinterstoder on olnud Austria osa alates 12. sajandist, mil see vallutati Baieri hertsogkonnalt.

Küla on esmamainitud 1240. aastal nimega "Stoder". Stoder on sõna slaavi keelest ja tähendab "külma" või "kivist maad". Esimesed Hinterstoderi asukad olid slaavlased. The Trauni jõgi, mis voolab läbi Welsi ja Linzi, oli tol ajal saksakeelsete ja slaavikeelsete asukate vaheliseks piiriks.

1890. aastal registreeriti esimesed ööbimised. Turism sai alguse Hinterstoderis. 1897. aastal avati esimene politseijaoskond. Hinterstoder sai raudteeühenduse 1906. aastal ja 1910. aastal sai suusasport populaarseks. Esimene suusavõistlus toimus 10. detsembril 1912. 

## Sport

Tänapäeval on küla maailmakuulus oma suusatamise maailmameistrivõistluste poolest. Esimene maailma karikasarja suusavõistlus korraldati 1986. aastal. See oli Hinterstoderi talveturismi jaoks veel üks oluline stiimul. Kuna konkurents MM-võistluste kandidaatide vahel on väga suur ja Bärenalmi MM-rada ei vastanud enam FIS-i nõuetele, kutsus Hinterstoderi suusaklubi esimees Rudolf Rohregger üles ehitama Hinterstoderisse kiiresti uut, atraktiivsemat ja valikulisemat MM-nõlva. See ambitsioonikas eesmärk on saavutatud uue Hoessi maailmameistrivõistluste rajaga.
 
Võistlusraja ehitust alustati 2004. aasta hilissuvel; talvel 2004/05 oli rada osaliselt saadaval ja tekitas juba siis segadust. Esimene MM-võistlus uuel nõlval toimus hooajal 2006-2007.
 
Uus "Hannes Trinkli oru laskumine" austab oma nimekaimu, viimaste aastate üht maailma parimat kohalikku mäesuusatajat. 2250 meetri pikkune rada kulgeb enam-vähem otse orgu, mille keskmine kalle on 35%. Looduslikud maastikuservad ja järsud nõlvad, mille kalle on 55 ja 60%, muudavad selle raja eriti suurejooneliseks. Nõlv vastab kõigile nõutavatele kriteeriumitele, et pidada FIS-i maailmakarikavõistlusi ülisuurslaalomis, suurslaalomis ja slaalomis meestele ja naistele.
 
Erilist tähelepanu pöörati finišiareeni kujundusele, kust pealtvaatajatel on võimalik näha suuri nõlvaosasid ning lähedalasuvast parklast hõlpsasti finišialale jõuda. Pärast selle valmimist on Hinterstoder võõrustanud 2011. aasta maailmameistrivõistlusi, mis õnnestus.

## Viited
Robert Kiviselg

**Robert Kiviselg** (sündinud 5. detsembril 1978) on Eesti poliitik, pedagoog ja keskkonnatehnoloog.

## Elukäik
Kiviselg on omandanud Tartu Ülikooli Türi Kolledžis bakalaureusekraadi keskkonnakorralduse ja planeerimise erialal ning Tartu Ülikoolis magistrikraadi keskkonnatehnoloogia erialal.  Ta on töötanud Keskkonnaministeeriumis jäätmeosakonna peaspetsialistina, keskkonnaministri nõunikuna ning Siseministeeriumis ministri nõunikuna, Paikre sorteerimisjaama juhatajana ning ettevõtte turundusjuhina.

Robert Kiviselg töötas Sauga kooli ajalooõpetajana. Oma õpetajakogemustest kirjutas ta koos teiste noorte õpetajatega raamatus "Muutus algab minust: Noored Kooli 10. lend" ning ta on avaldanud ka mitmeid arvamusartikleid hariduse teemadel, juhtides tähelepanu nutiajastu väljakutsetele Eesti koolides ning rõhutades sotsiaalsuse ja empaatiavõime arendamise olulisust õpilaste seas.

Kiviselg on olnud Eesti Konservatiivse Rahvaerakonna (EKRE) liige ning Pärnu linnavolikogu EKRE fraktsiooni esimees. Ta on väljendanud kriitikat Pärnumaale ja Liivi lahte kavandatavate suurte tuuleparkide suhtes, rõhutades vajadust põhjalikult analüüsida nende mõju elukeskkonnale, tervisele ja kohalikele kogukondadele.

Kiviselg on osalenud ansamblis Uisapäisa ning laulnud Türi segakooris Suisapäisa ja segakooris Noorus.

## Isiklikku
Ta on abielus ning tal on kolm last: kaks tütart ja poeg.

## Viited


## Välislingid

* Tuuleenergeetika, selle arengut mõjutavad tegurid ja perspektiiv Eestis
Gloeocystidiellum

***Gloeocystidiellum*** on pilvikulaadsete seltsi kuuluv perekond seeni.

## Liike
**[[Gloeocystidiellum convolvens]]*
**[[Gloeocystidiellum leucoxanthum]]*
**[[Gloeocystidiellum porosum]]*

## Välislingid
* ''Gloeocystidiellum'' andmebaasis eElurikkus
T48 (tankihävitaja)

**T48** on Ameerika Ühendriikide tankihävitaja. Seda tootis teise maailmasõja ajal ettevõte Diamond T. Sisuliselt on tegu poolroomiksõidukiga M3, millele on paigaldatud Ameerika Ühendriikide versioon Suurbritannia tankitõrjekahurist Ordnance QF 6-pounder.

Aastatel 1942–1943 valmistati 962 T48-t. Algul plaaniti need lendliisi korras Suurbritanniale Liibüas ja Egiptuses kasutamiseks saata, kuid kui need valmis said, oli see kampaania juba läbi. Lisaks oli selleks ajaks tootmisse jõudnud ka tankihävitaja M10 Wolverine. Seega läks 650 masinat Nõukogude Liidule, 30 Suurbritanniale ning ülejäänud Ameerika Ühendriikidele. Britid ja ameeriklased ehitasid peaaegu kõik enda T48-d tagasi M3-ks.

## Kasutajad
*  Ameerika Ühendriigid
* 
*  Poola
*  Saksamaa
* 

## Vaata ka
* AEC Mk I Deacon
Pisiharmik

**Pisiharmik** (*Clitopilus hobsonii*) on kandseente hulka kuuluv seeneliik.

Seen kasvab hästi lagunenud substraatidel, näiteks vanadel torikseentel, lehtpuude lamatüvede alaküljel jne. Sellel on pisike jalg, roosakad eosed, karvane pealispind ja see lõhnab jahu järele.

Seen sai liiginime jaanuaris 2025, nimekomisjoni juht oli Irja Saar.

## Välislingid
* Pisiharmik andmebaasis eElurikkus
Väävel-kübarnarmik

**Väävel-kübarnarmik** (*Hydnellum geogenium*) on pilvikulaadsete seltsi sugukonda mütsnarmikulised kuuluv seente liik.

Seen sai eestikeelse liiginime jaanuari 2025, nimekomisjoni juhiks Irja Saar, nime pakkus välja Allar Antson.

## Välislingid
* Väävel-kübarnarmik andmebaasis eElurikkus
Tuhak

**Tuhak** (*Pyronema*) on liudikulaadsete perekond.

## Liike
**[[Pyronema domesticum]]*
**[[Pyronema omphalodes]]*

## Välislingid
* Tuhak andmebaasis eElurikkus
T34 Calliope

**T34 Calliope** (inglise keelest *Auruorel*) on Ameerika Ühendriikide mitmikraketiheitja. Ameerika Ühendriigid kasutasid seda teises maailmasõjas. Raketiheitja oli paigaldatud tanki M4 Sherman kerele ning see lasi 60-st torust 114-mm rakette M8. Masin arendati välja aastal 1943 ning seda toodeti väiksemates kogustes aastatel 1944–1945.

## Kasutajad
*  Ameerika Ühendriigid

## Vaata ka
* Katjuša
* Matilda II
* Mattress (rakett)
* Panzerwerfer
* T40/M17 Whizbang

## Allikad
* Hunting, David. *The New Weapons of the World Encyclopedia*. New York City: Diagram Visual Information Ltd., 2007. 
* Nash, Mark (27 January 2018). "Rocket Launcher T34 'Calliope'". *Online Tank Museum*.
* Green, Michael. *American Tanks and AFVs of World War II*. Osprey Publishing, 2014,
Võitlus (Rakvere rajooni kolhoos)

**Kolhoos "Võitlus"** moodustati 22. oktoobril 1948 esimese kolhoosina Avanduse valla Rohu asunduses ning see tegutses 1958. aastani, mil moodustati Rahkla sovhoos.

## Ajalugu
Kolhoosi asutasid Rohu asunduse kaheksa talu peremeest ja perenaist 22. oktoobril 1948 August Rünga talus. Kolhoosi nimeks pandi „Võitlus“, mis pidi tähendama, et asuti võitlusse uue elu korraldamise eest maal. Esimeheks valiti August Rünk ja kolhoosi põhikiri kinnitati 26. oktoobril 1948. Virumaa Täitevkomitee poolt oli kohal Jaan Apfelbaum ja Avanduse valla poolt partorg Hermann Kuusemets. 1950. aastaks oli Rohu külas kolhoosiga liitunud kokku 75 taluperet.

16. jaanuari 1958 üldkoosoleku otsusega nr 8 likvideeriti „Võitluse“ kolhoos. „Võitluse“ kolhoosi ja Rahkla kolhoosi baasil moodustati Rahkla sovhoos.

## Esimehed

* 22. oktoober 1948 – 9. detsember 1951 August Rünk
* 9. detsember 1951 – 12. märts 1953 Karl Kuusler
* 12. märts 1953 – 5. august 1954 Arnold Kõiv
* 5. august 1954 – 9. veebruar 1955 Evald Seimar
* 9. veebruar 1955 – 16. jaanuar 1958 Kissa külast pärit MTJ-i agronoom Maret Lango

## Viited
Kai Trump

**Kai Madison Trump** (sündinud 12. mail 2007 New Yorgis) on Ameerika Ühendriikide presidendi Donald Trumpi vanim lapselaps. Ta pidas 2024. aastal Vabariikliku Partei rahvuskongressil kõne, milles toetas oma vanaisa presidendikampaaniat. Pärast kõne pidamist pälvis ta USA-s tuntust ja temast sai populaarne sotsiaalmeediategelane. 

## Noorpõlv ja haridus
Kai Madison Trump on Donald Trump juuniori ja Vanessa Trumpi esiklaps. Ta on nime saanud oma vanavanaisalt, Taani džässmuusikult Kai Ewansilt. Ta õpib Floridas Palm Beachi maakonnas Benjamini koolis ja arvatavasti lõpetab kooli 2026. aastal.

## Tegevusalad
### Golf
Trump on harrastusgolfimängija. Ta hakkas golfi mängima nelja-aastaselt, kuna tal oli ligipääs erarajatistele ja mentorlusele.

Benjamini koolis sai Trumpist teisel kursusel golfimeeskonna kapten ja tema juhtimisel osales meeskond mitmetel piirkondlikel ja suurtematel meistrivõistlustel. Tema individuaalsete saavutuste hulka kuuluvad 2022. aasta meistritiitel Women's Club Championshipil ja 2024. aasta meistritiitel Ladies Club Championshipil Trump International Palm Beachil, kus ta saavutas konkurentsi händikäpiks +0,5. Kuigi ta on siiani harrastaja, sai ta endale sponsoriks Callaway Golfi.

Vabal ajal mängib Kai Madison Trump sageli golfi koos vanaisa Donald Trumpiga tema eraväljaktutel.

### Poliitika
2024. aastal pidas Kai Madison Trump Vabariikliku Partei rahvuskongressil Milwaukees kõne, mille keskmes oli tüdruku suhe vanaisaga. Kõnes iseloomustas ta Donald Trumpi kui lihtsalt tavalist vanaisa ja ütles, et vanaisa on talle inspiratsiooniks. Vasakpoolse väljaande Guardian USA endine toimetaja John Mulholland nimetas kõnet "poliitiliselt läbimõeldud ümberkujundamise osaks", samas kui poliitikakommentaator ja CNN-i regulaarne kaastööline Van Jones ütles, et "lapselaps tuli lavale ja avas meie südamed". Jones leidis, et Kai Trump tegi Donald Trumpi inimlikuks ja sümpaatseks muutmisel head tööd. Trump ise on öelnud, et ta ei ole riigiametisse kandideerimisest huvitatud ja tahab keskenduda golfile.

### Sotsiaalmeedia
Pärast Kai Madison Trumpi esinemist 2024. aasta juulis RNC-s pälvis ta märkimisväärset tähelepanu – tema Instagrami konto jälgijate arv kasvas 24 tunniga 60 000 võrra ning juuli lõpuks oli kontol üle 333 000 jälgija. Samuti pakkus Trump kõneainet, kui ta tegi videopositusi Donald Trumpi 2024. aasta Ameerika Ühendriikide presidendivalimiste võidu tähistamisest ja kui ta ütles 10. novembril 2024, et Elon Musk on saavutanud onu staatuse, kuna toetas laialdaselt vanaisa kampaaniat ja kandidatuuri. Pärast valimisi tõsteti esile Kai Trumpi võimsat sotsiaalmeedikampaaniat vanaisa toetuseks, sealhulgas tema potentsiaalset rolli Trumpi populaarsuse tõstmisel noorte naiset seas.

22. jaanuari 2025. aasta seisuga on Trumpi YouTube'i kanalil 805 000 tellijat ja tema kontol TikTokis 2,2 miljonit jälgijat. 

## Viited
Muusikalikool

Muusikalikool on 2016. aastal loodud laste ja noorte huvikool (endise nimega Hanna-Liina Võsa Muusikalikool), kus jagub tähelepanu ja aega igale lapsele. 

Muusikalikoolis toimub õpe viies vanusegrupis: väikeste laulustuudio 5-7 a, noorem vanusegrupp 8-10 a, keskmine vanusegrupp 11-13 a, vanem vanusegrupp 14-16 a ja Noortestuudio 16-18 a. 

Kooli eesmärgiks on julgustada ning toetada lapse muusikalist ja lavalist arengut, edendada tema lavalisi eeldusi ning arvestada iga lapse eripäraga. Lisaks laulmisele, tantsimisele ja näitlemisele, toimub koolis noodiõpetus ja klaveriõpe toetamaks lapse üldist muusikalist võimekust. 

## Juhendajad
Katre Kõrts - Muusikalikooli looja, direktor ja klaveriõpetaja aastast 2016

Märt Agu - kooli tantsujuht ja teatritantsuõpetaja

Kelli Uustani  - kooli muusikajuht, lauluõpetaja ja soololauluõpetaja

Sirli-Kriis Kalm - stepptantsu õpetaja

Maria Peterson - näitlemise õpetaja

Alissija-Elisabet Jevtjukova - näitlemise õpetaja

Kärt Männa - soololauluõpetaja

Elina Vassiljeva - klaveriõpetaja

## Muusikalikooli tegemised
2016  1.09 Muusikalikooli avamine ja avaaktus RO "Estonia" talveaias

2016 17.12 jõulukontsert Tallinna Õpetajate majas

2017 28.05 kevadkontsert RO "Estonia" kammersaalis

2017 17.12 jõulukontsert Viimsi kirikus

2018 13.06 kevadkontsert Vaba Laval 

2018 14.08 Birgitta Festivalil noortegala "Muusikalicool" kontsert-etendus

2018 15.12 Nõmme kultuurikeskuses jõulukontsert

2019 19.04-26.04 õppereis New Yorki

2019 13.06-14.06 Vaba Laval J.Kreem/T.Kikas koguperemuusikal "Uksed" etendused

2019 19.12 jõulukontsert Sakala 3 Teatrimajas

2019 25.12-28.12 jõulutuur "Pühademuusikal"  Estonia kontserdisaalis ja Eesti Kontserdi kontserdimajades

2021 8.01-19.01  "Memory" kontserditurnee teatris "Vanemuine" ja kontserdimajades

2021 22.12 jõulukontsert Sakala 3 teatrimajas

2021 14.06 -15.06 Vaba Laval T.Kikas/J.Kreem koguperemuusikal "Uksed" etendused

2022 14.04 Saku Suurhall "Maailm mis jääb meile" kontserdil osalemine

2022 8.05 Tallinna lauluväljakul emadepäeva kontserdil osalemine

2022 28.08 Tallinna Merepäevadel Muusikalikooli kontsert

2022 22.12  jõulukontsert Kultuurikeskuses Kaja

2023 12.02-16.02 "Telepoiss" Eesti Kontserdi kontserdimajades ja "Estonia" kontserdisaalis 5 etendust

2023 10.06 Tallinna laste jazzfestival "Kräsh" Muusikalikooli kontsert

2023 8.06  Kultuurikeskuses Kaja kevadkontsert

2023 2.07 Laulu- ja tantsupeol neidudekooriga osalemas

2023 17.12 jõulukontsert Sakala 3 teatrimajas

2024 1.03-5.03 õppereis Londonisse

2024 juuni   Olav Ehala "Buratino" etendused Viimsi Artiumis

2024 oktoober, november  Olav Ehala "Buratino" etendused Viimsi Artiumis

2025 märts, Olav Ehala "Buratino" etendused Viimsi Artiumis
Zaal Džalagonia

**Zaal Džalagonia** (gruusia keeles: ზაალ ჯალაღონია, sündinud 24. aprillil 1981 Tšhorotskus, Kirtskhi piirkonnas) on gruusia luuletaja ja kirjanik. 2002. aastal lõpetas ta Thbilisi Riikliku Ülikooli, kus jätkas hiljem magistriõpinguid. Kahe raamatu . "Sündinud embrüod" ja "Luuletused" autor ning Othar Tšiladze Godori (gruusia keeles: გოდორი, korv, mida kasutatakse viinamarjade keldrisse transportimiseks) teemalise teadusliku töö väljaandja, on tõlkinud luulet inglise keelest gruusia ja megreli keelde.

= Elulugu =
Pärast kooli lõpetamist Kirtskhis astus Zaal Džalagonia Thbilisi Riikliku Ülikooli, kus omandas magistrikraadi. Ta on elukutselt filoloog ja kirjanik kaasaegse kirjanduse valdkonnas.

Lisaks oma emakeelele megreli ja gruusia keelele, räägib ta ka inglise ja prantsuse keelt.

Alates 2018. aastast elab Zaal Džalagonia Prantsusmaal Pariisis.

## Kirjastiil
Zaal Džalagonia on silmapaistev kirjanik, kes on tuntud oma viljaka panuse poolest megreli keeles ja kirjanduses. Ta on üks meie aja kõrgelt hinnatud poeete, kes luuletab megreli keeles ja on ülendanud oma emakeelse väljendusoskuse erakordselt kõrgeks. See on eriti oluline sellise ohustatud keele puhul, nagu megreli keel, mis on sageli häbimärgistatud ja noorte seas ebapopulaarne. Mõned tema kirjutised mitte ainult ei näita megreli keele rikkust, vaid määratlevad ümber ka keele kui poeetilise väljendusvahendi võimalused.

Tema luuletuste teema on erinev, kuid enamasti filosoofiline ja metafüüsiline. Tema teoste hulgas on levinud isamaalise vaimuga luuletused, keele ja identiteedi säästmise tähtsus, aga ka mütoloogia ja Kolhide ajalugu.

= Raamatud ja väljaanded =
2022. aastal avaldas megreli keele assotsiatsioon Zaal Džalagonia luuleraamatu megreli keeles “Ajal kui mind kusagil polnud" (megreli keeles: "სოთინ ვა ვორდინ თიმწკუმა").

2014. aastal ilmus kogumik "Luuletused" (gruusia keeles "ლექსები").

2004. aastal kirjutas ta teadusliku artikli Othar Tšiladze Godori (gruusia keeles: korv, mida kasutatakse viinamarjade keldrisse transportimiseks) kohta.
Fail:While_I_was_nowhere.jpg|alt=Collections of poems called: "While I was nowhere" by Zaal Jalaghonia| Zaal Jalaghonia luulekogud "Ajal kui mind kusagil polnud".


= Tunnustus =
2013. aastal võitis Zaal Džalagonia kirjandusvõistluse "Ühe luuletuse tõlge" Joseph Kiplingi " Kui " tõlkimise eest.

2023. aasta detsembris andis kirjandusajakiri "Ebguri" (gruusia keeles ებგური) talle Terenti Graneli auhinna.

## Välislingid

# Guardian, ohustatud keeled: https://www.theguardian.com/news/datablog/2011/apr/15/language-extinct-endangered
# Sündinud embrüod (gruusia keeles: დაბადებული ემბრიონები): https://soundcloud.com/zaaljalagonia/by
# Sel ajal, kui ma kuskil polnud, Gruusia keeles: https://catalog.nplg.gov.ge/search*geo/?searchtype=X&SORT=D&s earcharg=სოთინ+ვა+ვორდინ+თიმწკუ მა+ზაალ+ჯალაღონია&searchscope=1
Urmas Jõgi

**Urmas Jõgi** (24. märts 1953 – 28. mai 2022 Tartu) oli eesti poksija ja poksitreener.

Poksimist alustas ta 1965. aastal Tartu Kalevis Vello Kade juhendamisel.

Tuli 1969. aastal Eesti NSV noorte (15–16-aastased) meistrivõistlustel kehakaalus kuni 57 kg ja 1970. aastal kehakaalus kuni 63 ning 1971. aastal Eesti NSV juunioride (17–18-aastased) meistrivõistlustel I kergekeskkaalus (kuni 63,5 kg) meistriks.

Ajateenistuses Nõukogude sõjaväes teenis Riias spordiroodus Aloizs Tumiņši juhendamisel. 

Sai aastatel 1971 ja 1972 Eesti NSV täiskasvanute meistrivõistlustel I kergekeskkaalus (kuni 63,5 kg) 2. koha.

1971. aastal Dinamo üleliidulisel juunioride meistrivõistlustel Taškendis sai ta I kergekeskkaalus (kuni 63,5 kg) 3. koha.

Ta töötas treenerina Tartu poksiklubis Raund. 

## Tunnustus
*1973 Eesti parim noorsoopoksija (19–21-aastased) 

## Viited

## Välislingid
*Urmas Jõe sporditulemused
Suur Kanal

**Suur kanal** (itaalia keeles *Canal Grande*, mitteametlikult *Canalazzo*; veneti keeles *Canal Grando*) on Itaalias asuva Veneetsia suurim kanal.

Kanal algab Santa Lucia raudteejaama lähedalt ning lõppeb San Marco juures, liikudes S-kujuliselt läbi Veneetsia kesksete linnaosade (*sestieri*). Kanali pikkus on 3,8 km, laius 30–90 meetrit ning keskmine sügavus on 5 meetrit.

## Viited
James Hartle

**James Burkett  Hartle** (17. august 1939 Baltimore – 17. mai 2023 Zürich, Šveits) oli ameerika füüsikateoreetik ja kosmoloog.

Ta lõpetas 1960. aastal Princetoni Ülikooli ja kaitses 1964. aastal California Tehnoloogiainstituudis  osakestefüüsika-alase doktoritöö "The complex angular momentum in three-particle potential scattering" (juhendaja Murray Gell-Mann).

Alates 1966. aastast töötas Hartle California Ülikoolis Santa Barbaras, kus oli 1979. aastal Kavli teoreetilise füüsika instituudi asutajaid ja hiljem selle direktor (1995–1997).

Tema teadustöö oli seotud üldrelatiivsusteooria rakendamisega realistlikes astrofüüsikalistes olukordades, eriti kosmoloogias. Ta aitas kaasa gravitatsioonilainete, relativistlike tähtede ja mustade aukude mõistmisele. Teda huvitas Universumi kvantpäritolu ja Suure Paugu varasemad hetked, kus kvantmehaanika, kvantgravitatsiooni ja kosmoloogia teemad kattuvad.

1967. aastal alustas Hartle koostööd Kip Thorne'iga, et arvutada välja pöörlevate neutrontähtede dünaamika. 1980. aastatel koostöös Stephen Hawkingiga tuletasid nad Universumi lainefunktsiooni temaatikas Hartle'i-Hawkingi lahenduse (1983) Wheeleri-DeWitti võrrandile, et selgitada Suure Paugu kosmoloogia algtingimusi.

## Tunnustus
*1989 – valiti Ameerika Kunstide ja Teaduste Akadeemia liikmeks
*1991 – valiti USA Riikliku Teaduste Akadeemia liikmeks
*2009 – Einsteini auhind ("põhjapaneva panuse eest relativistlike tähtede, kõvera aegruumi kvantväljade ja eriti kvantkosmoloogia valdkonnas")
*2016 – valiti Ameerika Filosoofiaseltsi liikmeks

## Viited
Täkiline ebamampel

**Täkiline ebamampel** (*Hemistropharia albocrenulata*) on šampinjonilaadsete seltsi kuuluv seente liik.

## Välislingid
* Täkiline ebamampel andmebaasis eElurikkus
Halduskius

**Halduskius** tähistab olukorda, kus omavalitsus või muu riigiasutus kodaniku asjaajamise ametkonnaga põhjendamatult keeruliseks teeb ja põhjustab ebameeldivusi.

Mõiste võttis kasutusele õiguskantsler Ülle Madise 2025. aasta alguses toimunud intervjuus, kirjeldades olukordi, kus inimesele ei selgitata täpselt, mida ta tegema peaks, et vajalik luba või toetus saada. 

Lisanduvad tunnused on hea halduse tavaga ja ametnikueetikaga vastuollu minek, andes kodanikule korraldusi, mis ei lähtu kehtivast regulatsioonist, sellel puudub õiguslik alus. Samuti ei anta kodanikule selgitusi, mida tal on õigus saada.

Halduskius võib tuleneda näiteks pahatahtlikkusest kodaniku suhtes, kellega kohaliku omavalitsusel või ametnikul võib olla konflikt.

## Vaata ka

* avalik teave
* kohalik omavalitsus
* bürokraatia
* kantseliit
* korruptsioon
* vaigistuskaebus

## Viited


## Välislingid
* Kell 21.40 "Esimeses stuudios" Liisa Pakosta, ERR, 23. jaanuar 2025
* Pedagoog-bandiidid? Maa-amet nõuab endiste õpetajate poole sajandi vanuse aiamaa hävitamist, EPL, Tuuli Jõesaar, 08. september 2022
Sauga veski

**Sauga veski** (asulajärgne nimi **Rebaste veski**) oli vesiveski, mis paiknes Rebaste ja Jõeküla külade piiril, Tänassilma jõel. Veskihoone ei ole säilinud. Lähim vesiveski asus Tustis.

## Ajalugu
Esmakordselt on Sauga vesiveski märgitud 1793. aastal Ludwig August Mellini atlases "Liivimaa atlas". Veskikoht on tuvastatav ka hilisematel 19. sajandi kaartidel.

1. jaanuarist 1896 anti Sauga veski rendile 18 aastaks.

## Viited
Nitaseenid

**Nitaseenid** on sünteetiliste opioidide klass, millel on ebatavaline bensimidasooli aromaatset tuuma sisaldav struktuur. Nagu teisedki looduslikud ja sünteetilised opioidid, seonduvad nitaseenid µ-tüüpi opioidretseptoritega ning võivad seejuures olla mitu suurusjärku tugevama toimega kui morfiin. Kuigi mitmeid nitaseene on kasutatud teadusuuringutes, ei ole need kliinilises meditsiinis kasutust leidnud, kuna nitaseenid põhjustavad kõrvaltoimena hingamispuudulikkust ja on seotud surma kõrge riskiga.

Nitaseene sünteesis esmakordselt farmaatsiafirma CIBA Pharmaceuticals 1950. aastatel, uurimaks ainete võimalikku toimet valuvaigistitena. Siiski kasutavad nitaseenide kohta mitmed terviseorganisatsioonid mõistet „uus psühhoaktiivne aine“ (ingl k *new psychoactive substance*, lühendina NPS), kuivõrd nitaseenide kasutamine uimastitena on muutunud laialdaseks alates 2019. aastast. Nitaseenide üleannustamisest tingitud surmad on leidnud laialdast kõlapinda nii USA, Austraalia, Euroopa kui konkreetselt Eesti meedias ja terviseorganisatsioonide aruannetes.

Kuigi algselt arvati, et nitaseenid seonduvad µ-tüüpi opioidretseptorite samasse saiti nagu fentanüül, on hilisemad teadusuuringud näidanud, et nitaseenide sidumissait kattub fentanüüli omaga vaid osaliselt.  Samas on nitaseenide toime blokeerimiseks siiski kasutatav aine naloksoon, mis on opioidretseptorite mitteselektiivne antagonist ja mida kasutatakse opiaatide üledoosist tingitud hingamispuudulikkuse ajutiseks leevendamiseks. Nitaseenide toime blokeerimine naloksooniga on aga problemaatilisem, kuna nitaseenid seonduvad µ-tüüpi opioidretseptoritega kõrge afiinsusega.

IUPAC nomenklatuuri kohaselt on nitaseenide nimetuse tüvi "aseen" iganenud termin, mis oli kasutusel kuni 1960-te aastateni ning tähistas tänapäeva mõistes asometiin-üliidi (ühend, kus positiivse laenguga lämmastikuaatom moodustab kovalentseid sidemeid kolme erineva süsinikuaatomiga, kusjuures ühega süsinikest moodustatakse kaksikside ning teine süsinik on karbanioonses vormis). Kuna nitaseenide struktuuris sellist rühma tegelikult ei ole, siis ei ole nitaseenide nimetuse päritolu lõplikult selge.

## Viited
Eha (täpsustus)

**[[Eha]]** on õhtupoolne hämarik.

**Eha** võib tähendada veel järgmist:
* Eha (kino), endine kino Tallinnas
* Eha küla, endine küla Tartumaal
* Eha (kolhoos)
* Eha (eesnimi)
* Eha (perekonnanimi)
Marveli kinouniversum

**Marveli kinouniversum** (**MCU**) on Ameerika meediafrantsiis ja põimuniversum, mille keskmes on Marveli filmistuudio toodetud superkangelaste filmid. Filmid põhinevad tegelaskujudel, kes esinevad Marvel Comicsi välja antud koomiksites. Frantsiis hõlmab ka mitmeid telesarju, lühifilme, digisarju ja kirjandust. 

Põimuniversum, nagu ka koomiksites, loodi ühiste süžee-elementide, näitlejate ja tegelaste kujutamisega nii üksikmeedias (tüüpiliselt nimetatud nimitegelase järgi) kui ka ühismeedias, kus paljud tegelased koos üles astuvad. Marveli telestuudio viis universumi telemaastikule 2013. aastal kanalil ABC, kus linastati "S.H.I.E.L.Di agente" , Eestis on seda edastatud kanalil TV6. Hiljem jätkati voogedastusplatvormidel Netflix ja Hulu ning kaabeltelevisioonis Freeform. Marvel alustas Disney+ voogedastusplatvormi loomisel ise oma telesarjade edastamist, millest esimene oli "WandaVision" 2021. aastal.  Selles etapis hakkas stuudio looma ka telefilme, alustades filmiga "Werewolf by Night" (2022). 

Frantsiis on olnud äriliselt üliedukas – üks kõigi aegade tulusamaid meediafrantsiise. Kuid pärast 2019. aasta filmi "", kui omatoodangu osa oli äritegevuses varasemast suurem, jäid mitmed multiversumi saaga projektide tulemused eeldatust kasinamaks ja alates 2024. aastast hakkas stuudio omatoodangu osakaalu vähendama.

MCU on inspireerinud teisi filmi- ja televisioonistuudioid proovima sarnaseid põimuniversumeid ning on inspireerinud ka mitmeid temaatilisi vaatamisväärsusi, kunstinäitusi, erisaateid, kirjanduslikku materjali, mitut videomängu ja reklaame.
Marveli filmistuudio avaldab oma filme, rühmitades neid faasideks (i. k *Phases*). Kolme esimest faasi tuntakse ühiselt kui "igaviku saaga" ja järgmist kolme faasi kui "multiversumi saaga". 

## Viited
Külvaja

**Külvaja** võib olla

* Külvaja (trükikoda), tegutses aastatel 1924–1940
* Külvaja (kirjastus), tegutses Leningradis aastatel 1919–1934
* Külvaja (Pärnu rajooni kolhoos)
* Külvaja (Haapsalu rajooni kolhoos)

## Vaata ka
* Külv
Großer Priel

**Großer Priel** (saksa hääldus: [ˈɡʁoːsɐ ˈpʁiːl]) on 2515 m kõrgusel Aadria merest Totes Gebirge aheliku kõrgeim mägi Ülem-Austria Traunvierteli piirkonnas. See kuulub Alpide ülimalt silmapaistvate tippude hulka. Osana Põhja-Lubjakivialpidest moodustavad selle järsud Dachsteini kaljud suure karstiplatoo kirdeserva ja on kaugelt nähtavad üle Baieri kiltmaa.

1584. aasta ürikus nime *Pruell* all esmamainituna tähistas geograaf Georg Matthäus Vischer seda 1667. aasta Ülem-Austria kaardil märkega *mons altissimus totius provintzia*. Silmapaistvat tippu mainiti ka Austria ertshertsog Johanni reisikirjades 1810. aastal; esimene turistide tõus on dokumenteeritud 1817. aastal, millele järgnes Austria ertshertsog Ludwigi ronimine 1819. aastal. Tipurist püstitati 1870. aastal, mil *[[Österreichische Touristenklub]]* avas Totes Gebirge aheliku järk-järgult mägironijatele.

Tänapäeval on kõige levinumad tõusuteed mäe lõunaküljel Hinterstoderist Austria Alpiklubi hallatava alpimaja Prielschutzhaus kaudu ja põhjaküljel Almi orust Welser Hütte kaudu. Großer Prieli tipust viivad ka mitmed rajad ülejäänud Totes Gebirge platoole.
Carnival Brain

**Carnival Brain** on Eesti elektroonilise muusika duo, kuhu kuuluvad viiuldaja, produtsent ja helilooja Anton Ragoza ja DJ, laululooja Dumitru Golban.

## Ajalugu
Carnival Brain alustas tegutsemist 2019. aastal Tallinnas. Samal aastal andsid nad välja Mohombi laulu "Hello" remiksi.

2023. aastal anti välja "Tere Eesti" laul ja 2024. aasta septembris sellest kõrgem klipp.

Moldova filmis "Tõenäosuse jõud" (Puterea Probabilitatii) mängiti lugu "Party Don't Stop". 2024. aastal kirjutasid nad muusika filmi teaserile "Juvenile Inspektor: The Shadow Over Jõhvi".

Koos laulja Bachoga andsid nad välja loo "Semafoare" ning valiti osalejaks Eurovisioni 2025. aasta valikvoorus Moldovas. Video ilmus 17. jaanuaril. 22. jaanuaril sai teatavaks, et Teleradio-Moldova keeldus Eurovisioni võistlusel osalemast. Veebilehel eurovisionworld.com sai laul üle 50% häältest kõigi Moldova kvalifikatsiooniturniiril osalejate seas.

Bacho on sotsiaalmeedias avaldanud, et neile on pakutud sponsorlust, mis võiks võimaldada Moldova osalemist Eurovisionil 2025. Nüüd ootavad kõik vastust TRM-ilt. 24. jaanuaril võtsid Anton Ragoza ja Dumitru Golban osa Kohvi+ programmist telekanalis ETV+, kus räägiti oma osalemisest Moldova kvalifikatsioonivoorus ning sellest, kas nad püüavad tulevikus osaleda Eesti Laul. 28. märtsil andsid nad koos Bachoga välja teise muusikavideo ja loo "Tu Tu Tu", mis sai "Semafoare" video jätkuks.

## Koosseis
* Anton Ragoza (2019–) – Üldtuntud kui **Epic Violin Guy** ja endine SunStroke Projecti liige.
* Dumitru Golban (2019–) – Üldtuntud kui **Formal One** ja **Enesence**, on Moldova muusik, DJ, produtsent ja helidisainer.

## Laulud

### Koostöös teiste artistidega

### Remix

## Viited

## Välislingid

* Koduleht
* 
* 
* 
* Sportify
* allmusic
* YouTube
* Telegram
* Shazam
Warscheneck

**Warscheneck** on Totes Gebirge mägi Ida-Alpides, Ülem-Austrias. See asub Liezeni linna lähedal ja on populaarne mägi suvel matkamiseks ja talvel suusatamiseks.
Lembit Aasamets

**Lembit Aasamets** (kuni 12. detsember 1939 **Abjan**; 15. aprill 1932 Lehtse vald, Ambla kihelkond, Järvamaa – 23. september 1998) oli eesti poksija.

Ta poksis Tallinna Kalevis.

Ta sai augustis 1950 NSV Liidu noorte esivõistlustel poolraskekaalus (kuni 75&nbsp;kg) 3. koha.

Oli poolraskekaalus (kuni 75&nbsp;kg) 1951. aastal Eesti NSV meister ja sai 1952. aastal 2. koha.

## Viited

## Välislingid
*Lembit Aasametsa sporditulemused
Denis Leary

**Denis Colin Leary** (sündinud 18. augustil 1957) on Ameerika Ühendriikide stand-up koomik ja näitleja. Ta sündis Massachusettsis. Esmakordselt tõusis Leary esile stand-up koomikuna, eriti MTV-s esinedes ning stand-up erisaadete "No Cure for Cancer" (1993) ja "Lock 'n Load" (1997) kaudu. Leary hakkas 1990. aastatest alates võtma rolle filmis ja televisioonis, sealhulgas filmides "Kohtumõistmise öö" (1993), "Gunmen" (1994), "Operatsioon Dumbo" (1995) ja "Wag the Dog" (1997).

2000. aastatel mängis ta enda telesaates "The Job" (2001–2002) ning oli sarja "Päästjad" (2004–2011) staar ja kaaslooja, mille eest ta sai kolm Primetime Emmy nominatsiooni, ühe kirjutamise ja kaks näitlemise eest. Ta on teinud veel peaosasid filmides "Imeline ämblikmees", kus ta mängis kapten George Stacy't ja filmis "Värbamispäev" Cleveland Brownsi peatreenerit Vince Penni. Leary on andnud hääle Francisile filmis "Putukalugu" ja Diegole "Jääaja" filmisarjas. 

Aastatel 2015–2016 oli Leary FX-i komöödiasarja Sex & Drugs & Rock & Roll stsenarist ning mängis selles peaosa.

## Välislingid
 IMDb andmebaasis